Discussió:Montserratí

message: A l'informe Roca no apareix res sobre "Montserratí". L'article, doncs, s'hauria d'anomenar "Baix Llobregat Nord", que sí que hi apareix, i en tot cas redirigir "Montserratí" a "Baix Llobregat Nord".--Quico (disc.) 09:24, 10 maig 2009 (CEST)

message: S'ha creat l'article Baix Llobregat Nord i l'article Montserratí, no són el mateix? --Vinals (Vine i xerrem) 17:52, 12 maig 2009 (CEST)
replies: text: Han passat uns quants anys des que es va tenir la discussió. M'he dedicat una mica a diferenciar els dos articles, reflectint a Baix Llobregat Nord el seu significat establert com a subcomarca o àrea funcional dins el Baix Llobregat actual, i a Montserratí les característiques, antecedents històrics i reivindicacions de la nova comarca, que inclou el Baix Llobregat Nord i més municipis d'altres comarques veïnes. Crec que al nou redactat i amb les referències aportades queda prou ben explicada la diferència i la relació entre ambdós conceptes, per això he retirat l'avís de proposta de fusió.--Quercinus (disc.) 19:30, 24 maig 2020 (CEST)
thread_title: Fusió

message: Pot semblar el mateix... i tant és així que inicialment només vaig crear l'article 
"Montserratí", redirigint-hi "Baix Llobregat Nord" i "Pla de Montserrat". Amb la qüestió plantejada per Quico vaig creure adient crear dos articles separats per "Baix Llobregat Nord" i per "Montserratí". 
Realment podriem parlar de 2 Baix Llobregats Nords i d'un Montserratí:
# Baix Llobregat Nord "estricte": és un nom utilitzat en tots els àmbits (sanitat, educació, política, judicial, associatiu,...), des de molt abans que aparegués l'Informe Roca, per designar únicament els pobles situats al terç nord de la comarca del Baix Llobregat. Ningú nega la singularitat d'aquest Baix Llobregat Nord. 
# Baix Llobregat Nord "Informe Roca": L'Informe Roca va aprofitar el nom de Baix Llobregat Nord per anomenar un projecte de comarca estructurada certament al voltant de Martorell i el Baix Llobregat Nord "estricte" però en la que s'hi afegien poblacions que mai han sigut del Baix Llobregat. És més, per exemple s'hi afegien pobles del Penedès "històric" que s'han posicionat contra l'Informe Roca i que darrerament han signat a favor de la vegueria del Penedès (per contra el "Baix Llobregat Nord - Informe Roca" quedaria dins la vegueria de Barcelona). 
# Pla de Montserrat / Montserratí: El nom "Pla de Montserrat" va ser l'utilitzat per Carretero per designar el "Baix Llobregat Nord - Informe Roca". Aquest artifici de Baix Llobregat Nord fa mal als ulls i és una mica ridícul i desarrelat, per això la proposta de "Pla de Montserrat". Però per una comarca amb un aeri (Esparreguera-Olesa), un funicular (Gelida) i el nus de ponts de Martorell no és gens adient el nom de "Pla". Per aquest fet, i per no dir-li "Montserrat", des del món associatiu i juvenil es va adoptar el nom de "Montserratí". La diferència d'aquest "Montserratí" amb el "Baix Nord - Informe Roca" o el "Pla de Montserrat - Carretero" és que està format pels pobles del "Baix Nord-Estricte" i els de l'Anoia, que són els únics que s'han mostrat a favor de la nova comarca. 
Sento aquest pal de discurs i encara no sé si m'he explicat prou bé. Les meves raons en el fet de fer 2 articles són molt pensades però totalment flexibles segons el que creieu que s'hagi de fer. --Aür (disc.) 00:31, 13 maig 2009 (CEST)
thread_title: Resposta a "Fusió"

message: La comarca del Lluçanès ja ha estat declarada com a tal. S'hauria de canviar el color del Lluçanès a la foto del informe Roca.
Si algú sap com es fa, si us plau feu-ho.
thread_title:  Lluçanès